Rikunarita-ORG/Wikinium huggingface dataset:
# John Wayne

| John Wayne |
| --- |
| Wayne, c. 1965. |
| Rođenje |  (1907-05-25) 25. maj 1907. Winterset (Iowa), SAD |
| Smrt | 11. juni 1979(1979-06-11) (72 godine) Los Angeles, SAD |
| Godine aktivnosti | 1926–1977. |
| Supružnik/ci | Josephine Saenz (1933–1975) Esperanza Baur (1946–1954) Pilar Pallete (1954–1979) |
| Djeca | 7 |
| Potpis |
|  |

**John Wayne** (Winterset, 26. maj 1907 – Los Angeles, 11. juni 1979), pravo ime *Marion Michael Morrison*, bio je američki filmski glumac

Jedna je od najvećih legendi ne samo Hollywooda već i svjetskog filma uopće. Sa svojih više od stotinu snimljenih filmova ubraja se među najplodnije filmske stvaraoce. Tokom gotovo pedeset godina ostvario je nekoliko historijskih uloga. John Wayne je kao glumac bio veliki profesionalac, uzorno discipliniran i neuništiv u izdržljivosti. To je dokazao i time što je, iako teško bolestan, snimao gotovo do posljednjeg daha.

Zahvaljujući prijateljstvu s Johnom Fordom dobio je glavnu ulogu u klasičnom vesternu *Poštanska kočija*, što je predstavljalo prekretnicu u njegovoj karijeri. Otad je dominirao u tom žanru, postajući njegov glumački sinonim.

Dobitnik je Oscara za glavnu mušku ulogu u filmu *Čovjek zvan hrabrost* (1969).

Aerodrom u Orange Countyu, Kalifornija, dobio je ime po njemu.

## Filmovi

* *Rio Bravo*
* *Zelene beretke*
* *Port Apache*
* *Velika staza*
* *Donovanov greben*
* *Alamo*

(...)

## Vanjski linkovi

* Zvanični sajt
* John Wayne na IMDb-ju
# Zastava Svetog Vincenta i Grenadina

Zastava Svetog Vincenta i Grenadina
**Zastava Svetog Vincenta i Grenadina** usvojena je 12. oktobra 1985. godine zamijenivši sličan dizajn koji se koristio nakon stjecanja nezavisnosti.
Boje i simboli zastave nose kulturno, političko i regionalno značenje. Dizajn sadašnje zastave sastoji se od tri vertikalne pruge plave, žute i zelene boje. U srednjoj žutoj traci nalaze se tri dijamanta koji grade oblik slova V, označavajući prvo slovo imena ostrva Vincent. Ovi dijamanti predstavljaju nadimak ostrva "dragulj Antila". Plava boja na zastavi predstavlja tropsko nebo i kristalno čiste vode; žuta predstavlja zlatni pijesak Grenadine; a zelena bogatu vegetaciju ostrva.

## Reference
# Bombarder

B-17, "Leteća tvrđava"
**Bombarderi** su avioni posebne namjene u oružanim sukobima. Razvili su se istovremeno kada i avioni-lovci uoči i tokom Prvog svjetskog rata. Kao prvi bombarderi korišteni su izviđački avioni iz kojih su po potrebi bacane ručne bombe. Kada se uvidjeo učinak na pješadiju, počinje se razmišljati o pravljenju većih bombi za bolji učinak protiv neprijateljske pješadije. Tako već u drugom a djelimično već u prvom svjetskom ratu dolazi do bombardovanja položaja a kasnije, pogotovo u Drugom svjetskom ratu, do sistematskog bombardovanja gradova.

Današnji bombarderi su specijalizirani za posebne potrebe i posjeduju naoružanje u skladu sa potrebama. Najpoznatije vrste bombi su:

* Konvencionalne bombe, najčešće sa samo jednim punjenjem velike razorne moći.
* Hemijske i biološke bombe, punjene hemijskim i biološkim sredstvima (naprimjer korištene u drugom svjetskom ratu i Vijetnamu, posebno u *Agent Orange*.
* Termonuklearne ili atomske bombe, bombe punjene Plutonijem ili Uranijem, (bačene na Hirošimu i Nagasaki)

Osim bombi, bombarderi mogu nositi i konvencionalne prateće rakete (*Advanced Cruise Missile*). Najpoznatiji bombarderi su: Boeing B-17, Boeing B-29, Boeing B-52 i Tupolev Tu-96.

## Također pogledajte

* Northrop-Grumman B-2
* Hawker Typhoon
* Hawker Tempest
* Borbeni avioni

## Vanjski linkovi

*
# 12. april

|  |
| --- |
| * Mar
* **April Maj
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |

**12. april / travanj (12. 4)** jest 102. dan godine po gregorijanskom kalendaru (103. u prestupnoj godini). Do kraja godine ima još 263 dana.

## Događaji

* 1861 – Započeo Američki građanski rat napadom Konfederacije na Fort Sumter.
* 1961 – Jurij Gagarin, sovjetski kosmonaut, u svemirskom brodu *Vostok* prvi put u historiji obletio Zemlju.
* 1993 – Vojska Republike Srpske ispalila je sa svojih položaja četiri granate na školsko igralište u Srebrenici i ubila 74 bošnjačka civila na licu mjesta, broj žrtava ovog zločina se kasnije povećao na 105, jer je 31 žrtva preminula u bolnici.

## Rođeni

### 19. vijek

* 1801 – Josef Lanner, bečki kompozitor plesne muzike i dirigent plesnog orkestra
* 1869 – Rihard Jakopič, slovenski slikar
* 1885 – Robert Delaunay, francuski slikar
* 1889 – Marcel Arland, francuski romanopisac

### 20. vijek

* 1908 – André Martinet, francuski lingvist
* 1917 – Džemal Bijedić, bosanskohercegovački političar
* 1933 – Montserrat Caballé, španska operna pjevačica
* 1937 – Igor Volk, sovjetski astronaut
* 1948 – Joschka Fischer, njemački političar i državnik
* 1956.
	+ Andy Garcia, američki glumac
	+ Herbert Grönemeyer, njemački kantautor
* 1971 – Shannen Doherty, američka glumica
* 1985 – Šahrijar Mamedjarov, azerbejdžanski šahovski velemajstor

## Umrli

### 3. vijek

* 238 – Gordijan II, rimski imperator tokom 238. godine

### 4. vijek

* 352 – Julije I, rimski papa

### 20. vijek

* 1945 – Franklin D. Roosevelt, američki političar i državnik, 32. predsjednik Sjedinjenih Američkih Država
* 1979 – Đuro Pucar, bosanskohercegovački političar

### 21. vijek

* 2019 – Ivor Broadis, engleski nogometaš i trener
* 2020 – Stirling Moss, britanski vozač Formule 1
* 2021 – Dara Sekulić, hrvatska i bosanskohercegovačka pjesnikinja

## Praznici

* Međunarodni dan djece izložene eksploataciji na ulici
* Međunarodni dan ljudskog svemirskog leta

## Vanjski linkovi

* Na današnji dan (12. april), *BBC.co.uk* (en)
* Na današnji dan (12. april), *nytimes.com* (en)
# 4. novembar

|  |
| --- |
| * Okt
* **Novembar Dec
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |

**4. novembar / studeni (4. 11)** jest 308. dan godine po gregorijanskom kalendaru (309. u prestupnoj godini). Do kraja godine još je 57 dana.

## Događaji

* 1922 – Britanski arheolog Howard Carter otkrio grob egipatskog faraona Tutankhamona; nađen je u Dolini kraljeva kod Luxora u Egiptu, a u njemu je nađen i veliki broj raznih dragocjenosti, koje se čuvaju u muzeju u Kairu.
* 1987 – Velež porazio Borussiju Dortmund u utakmici šesnaestine finala Kupa UEFA sa 2:1.

## Rođeni

* 1448 – Alfons II, kralj od Napulja
* 1929 – Mira Banjac, jugoslavenska i srbijanska glumica
* 1941 – Howard Spodek, američki historičar
* 1982 – Kamila Skolimowska, poljska bacačica kladiva

## Umrli

### 19. vijek

* 1847 – Felix Mendelssohn, njemački kompozitor i dirigent

### 20. vijek

* 1995 – Yitzhak Rabin, izraelski političar i državnik, dobitnik Nobelove nagrade za mir 1994.

### 21. vijek

* 2009 – Ivan Bijakov, sovjetski biatlonac

## Praznici

* Svjetski dan klimatskih promjena

## Vanjski linkovi

* Na današnji dan (4. novembar), *BBC.co.uk* (en)
* Na današnji dan (4. novembar), *nytimes.com* (en)
# MTV

| MTV |
| --- |
|  |
| Početak emitiranja | 1. august 1981. |
| Vlasnik | Paramount Global (National Amusements) |
| Država | SAD |
| Jezik | Engleski |
| Sjedište | New York City |
| Veb-sajt | mtv.com |

**MTV** (prije **Music Television**) jest privatni kanal koji ekskluzivno emitira samo muzičke spotove. Prvi MTV kanal pojavio se u SAD-u 1981. godina na potrebu dijela gledalaca za muzičkim spotovima.

Povremeno emitira i animirane serije, kao što su Daria, Beavis and Butthead i Downtown.

Sjedište MTV-ija nalazi se u New Yorku. MTV je svoj program počeo da emituje 1. augusta 1981. godine i prvobitno je bio zamišljen da emituje muzičke spotove. Danas MTV i dalje emituje određen broj muzičkih spotova, uglavnom u noćnom terminu, dok većinu dnevnog programa zauzimaju reality show emisije, namijenjene prevashodno tinejdžerima.

Od samog početka emitovanja MTV je imao snažan uticaj na muzičku industiju u Americi. Mnogi izvođači su počeli da dosta ulažu u vizuelni prikaz pjesama kroz muzičke spotove, a njihovim vjernim slušaocima MTV je postao glavna stanica gdje se mogu informisati o novim izdanjima, gledati spotove, događaje i vijesti iz svijeta popularne muzike. MTV je tako postao dio popularne kulture 1980-tih, i stvorio nov termin zvani video-jockey (VJ) koji su ponijeli voditelji koji su najvavljivali spotove i prezentovali vesti sa svetske muzičke scene.
Grupe i pjevači koji su se promoviali kroz MTV su, između ostalih: Adam Ant, Blondie, Eurythmics, Culture Club, Motley Crue, Split Enz, Prince, Ultravox, Duran Duran, Van Halen, Bon Jovi, RATT, Def Leppard, The Police, i The Cars.

## Također pogledajte

* Plešimo zajedno

## Vanjski linkovi

* Zvanični sajt
# Fox Broadcasting Company

| Fox Broadcasting Company |
| --- |
|  |
| Početak emitiranja | 9. 10. 1986. |
| Vrsta emitiranja | Televizija |
| Vlasnik | Fox Entertainment Group |
| Slogan | *We Are FOX* |
| Država | SAD |
| Sjedište | New York |
| Veb-sajt | fox.com |

**Fox Broadcasting Company**, često zvan **Fox** ili stilizirano **FOX**, američka je televizijska mreža u vlasništvu Fox Entertainment Groupa, podružnice kompanije 21st Century Fox čiji je vlasnik Rupert Murdoch. Od njenog početka emitiranja 9. oktobra 1986. Fox je od male TV-stanice "narastao" do TV-mreže s najboljim rejtingom (period 2004–2009). U sezoni 2007–2008. Fox je postala najpopularnija TV-mreža u SAD-u, prestigavši CBS. U sezoni 2008–2009. zasjela je na drugo mjesto u SAD-u, iza CBS-a.

Fox Broadcasting Company ima svoje podružnice u raznim zemljama: Argentina, Australija, Brazil, Bugarska, Njemačka, Japan, Italija, Srbija, Južna Koreja, Španija, Portugal, Indija, Meksiko, Južna Amerika i Turska. Kompanija je dobila ime po svojoj sestrinskoj kompaniji 20th Century Fox i (indirektno) po filmski producentu Williamu Foxu, koji je osnovao Fox Film. Najpoznatija emisija Foxa je *Američki idol*, talent-šou koji je započeo 2002. Značajnija Foxova podružnica jest Fox Networks Group.

Fox je proizveo mnoštvo TV-emisija otkad je počeo s emitiranjem. Zahvaljujući Foxu, karijeru je napravio i Jim Carrey, koji se pojavljivao u popularnoj emisiji *U živoj boji* (*In Living Color*) od 1990. do 1994. Fox je, također, bio odskočna daska i za Jessicu Albu, Bena Stillera, Johnnyja Deppa i Ashtona Kutchera (*Lude 70-e*).

## Reference

## Vanjski linkovi

* Službeni sajt
# DreamWorks Pictures

| DreamWorks Pictures |
| --- |
|  |
| Industrija | Filmska produkcija |
| Proizvodi | Film |

**DreamWorks** (poznat kao i **DreamWorks Pictures** ili **DreamWorks SKG**) je američki filmski studio. Osim produkcije filmova DreamWorks proizvodi videoigre i televizijski program. Čak 10 filmova iz DreamWorksa je imalo zaradu veću od 100 milijuna američkih dolara zasebno. Najuspješniji film među njima je bio Shrek 2.

DreamWorks je osnovan 1994. kao pokušaj Stevena Spielberga, Jeffereya Katzenberga i Davida Geffena (prva slova njihovih prezimena daju drugu riječ u alternativnom nazivu DreamWorksa - DreamWorks SKG) da osnuju novi Hollywoodski studio. 2005. su se dogovorili da svoj studio prodaju Viacomu. Prodaja je završena 2006., a 2008. DreamWorks prekida suradnju s Paramountom i dalje nastavlja zajedničku produkciju s indijskom Reliance ADA grupom.

## Filmografija

Neki od mnogobrojnih filmova:

|  |  |  |
| --- | --- | --- |
|  | * *Spašavanje vojnika Ryana*
* *Vrtlog života*
* *Gladijator*
* *Upoznajte roditelje*
* *Evolucija*
* *Umjetna inteligencija*
* *Genijalni um*
* *Put do uništenja*
* *Uhvati me ako možeš*
* *Izbrisani*
* *Otok*
* *Sanjarka: Nadahnuto istinitom pričom*

  | * *München*
* *Završni udarac*
* *Zastave naših očeva*
* *Pisma s Iwo Jime*
* *Sweeney Todd: Đavolji brijač Fleet Streeta*
* *Tropska grmljavina*
* *Terminal*
* *Collateral*
* *Niz nesretnih događaja*
* *Upoznajte Fockerove*
* *Krug 2*
* *Rat svjetova*
 |

## Vidi još

* DreamWorks Animation

## Vanjske poveznice

* Službeni sajt Arhivirano 22. 11. 2013. na Wayback Machine
# Okruzi u Švedskoj

Kraljevina Švedska je administrativno podijeljena na 21 okrug (šve. *län*). Svaki okrug se zatim dijeli na nekoliko općina unutar kojih se Švedskom može upravljati na lokalnom nivou. Svaki okrug ima upravni odbor - državno tijelo koje osigurava da vladine i odluke švedskog parlamenta
(šve. *Riksdag*) postanu punosnažne. Okružni upravni odbor osigurava da se općine, tvrtke i stanovnici okruga pridržavaju određenih zakona i propisa u područjima kao što su: okoliš, životinje, poljoprivreda, lov, ribolov, stanovanje, sigurnost i ravnopravnost spolova. Predsjednik okružnog upravnog odbora je guverner kojeg je imenovala švedska vlada. Nova podjela na okruge ustanovljena je 1634. godine. Prvobitno je bila podjela na pokrajine (šve. *landskap*).

## Okruzi u Švedskoj

| Okrug | Oznaka | Površina | Broj stanovnika | Glavni grad | Osnovan | Karta |
| --- | --- | --- | --- | --- | --- | --- |
|  Blekinge län | K | 2.941 | 151.186 | Karlskrona | 1683. |  |
|  Dalarnas län | W | 28.194 | 276.266 | Falun | 1634. |
|  Gotlands län | I | 3.140 | 57.426 | Visby | 1678. (?) |
|  Gävleborgs län | X | 18.191 | 276.256 | Gävle | 1762. |
|  Hallands län | N | 5-454 | 287.669 | Halmstad | 1719. |
|  Jämtlands län | Z | 49.443 | 126.854 | Östersund | 1810. |
|  Jönköpings län | F | 10.475 | 330.974 | Jönköping | 1687. |
|  Kalmar län | H | 11.171 | 234.012 | Kalmar | 1634. |
|  Kronobergs län | G | 8.458 | 179.083 | Växjö | 1674. |
|  Norrbottens län | BD | 98.911 | 251.867 | Luleå | 1810. |
|  Skåne län | M | 11.027 | 1.176.437 | Malmö | 1997. |
|  Stockholms län | AB | 6.490 | 1.904.204 | Stockholm | 1968. |
|  Södermanlands län | D | 6.060 | 262.798 | Nyköping | 1634. |
|  Uppsala län | C | 6.989 | 304.943 | Uppsala | 1634. |
|  Värmlands län | S | 17-583 | 273.354 | Karlstad | 1779. |
|  Västerbottens län | AC | 55.432 | 257.128 | Umeå | 1638. |
|  Västernorrlands län | Y | 21.678 | 244.197 | Härnösand | 1762. |
|  Västmanlands län | U | 6.302 | 262.050 | Västerås | 1634. |
|  Västra Götalands län | O | 23.942 | 1.534.860 | Göteborg | 1998. |
|  Örebro län | T | 8.517 | 274.675 | Örebro | 1634. |
|  Östergötlands län | E | 10.562 | 416.756 | Linköping | 1634. (?) |

## Reference

## Vanjski linkovi

* Okružna uprava u Švedskoj
# Köln

| Köln |
| --- |
| Grad |
| Köln noću |
| Grb |
| Država |  Njemačka |
| Pokrajina | Sjeverna Rajna-Vestfalija |
| Vlada |
|  • Načelnik | Henriette Reker |
| Površina |
|  • Ukupno | 405,15 km2 |
| Nadmorska visina | 37 m |
| Stanovništvo (2010) |
|  • Ukupno | 1.000.660 |
|  • Gustoća | 2.469,85 /km2 |
| Vremenska zona | CET (UTC+1) |
|  • Ljeti (DST) | CEST (UTC+2) |
| Poštanski broj | 50441–51149 |
| Pozivni broj | 0221 |
| Veb-sajt | www.stadt-koeln.de |

**Köln** je grad u Njemačkoj, u pokrajini Sjeverna Rajna-Vestfalija. Četvrti je najveći grad u Njemačkoj (nakon Berlina, Hamburga i Minhena) i najveci grad pokrajine Sjeverna Rajna-Vestfalija.
Nalazi se na obali rijeke Rajne, unutar metropolitanskog područja Rajna-Rur, jednog od najvećih metropolitanskih područja u Evropi i sa više od 10 miliona stanovnika, najvećim takvim u Njemačkoj.

Udaljen je oko 80 km od granice sa Belgijom. Grad je čuven po Kelnskoj katedrali i Univertitetu u Kelnu, jednom od najstarijih i najvećih univerziteta na kontinentu.
Također je poznat i po Kölsch pivu, kao i po karnevalu koji se svake godine održava u februaru.

## Znamenitosti

Historijska jezgra Kölna je bila razorena u Drugom svjetskom ratu, ali je kasnije obnovljena. Najprepoznatljiviji simbol Kölna je katedrala u gotičkom stilu. To je jedna od najpoznatijih njemačkih katedrala koja je upisana na listu svjetske baštine UNESCO-a. Grad ima još mnogo crkava i građevina u gotičkom i romaničkom stilu. Poznat je most preko Rajne Hohenzollernbrücke. Postoji telekomunikacijski toranj Colonius s posmatračnicom. Grad je poznat kao mjesto nastanka kolonjske vode i postoji muzej posvećen njoj.

## Saobraćaj

U Kölnu je sjedišnje njemačkog avioprijevoznika Lufthanse. Također je sjedište Evropske agencije za zračnu sigurnost (EASA). Aerodrom Köln-Bonn je jedan od značajnijih u Njemačkoj i služi za oba grada. Köln je vrlo gustom mrežom autoputeva i željezničkih pruga (jednom od najgušćih u Njemačkoj) povezan s ostalim gradovima unutar Ruhra.

## Vanjski linkovi

Nedovršeni članak Köln koji govori o **gradovima** treba dopuniti. Dopunite ga prema pravilima Wikipedije.
# 1. novembar

|  |
| --- |
| * Okt
* **Novembar Dec
 |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 |

**1. novembar / studeni (1. 11)** jest 305. dan godine po gregorijanskom kalendaru (306. u prestupnoj godini). Do kraja godine još je 60 dana.

## Događaji

* 1755 – Katastrofalni potres uništava grad Lisabon.
* 1875 – Johann Palisa iz Mornaričke zvjezdarnice u Puli otkrio asteroid 151 Abundantia.
* 1897 – U italijanskom gradu Torinu osnovan Fudbalski Klub Juventus.
* 1918 – Lavov proglašen glavnim gradom Zapadnoukrajinske republike.
* 1949 – Objavljeno prvo izdanje njemačkih novina Frankfurter Allgemeine Zeitung.
* 1981 – Antigva i Barbuda stekla nezavisnost od Velike Britanije.

## Rođeni

### 16. vijek

* 1596 – Pietro da Cortona, rimski graditelj programatskog baroka

### 18. vijek

* 1761 – Angelo Anelli, italijanski libretist i književnik

### 19. vijek

* 1813 – Petar II Petrović Njegoš, vladika Crne Gore
* 1880 – Alfred Wegener, njemački geofizičar i meteorolog

### 20. vijek

* 1906 – Sara Sadikova, tatarska glumica, operna pjevačica i kompozitorica
* 1909 – Bruno Bjelinski, hrvatski kompozitor
* 1924 – Süleyman Demirel, turski političar
* 1943
	+ Salvatore Adamo, belgijski šansonjer
	+ Ljiljana Sedlar, srbijanska glumica
* 1944 – Ibrahim Kajan, bosanskohercegovački književnik
* 1952 – Bora Đorđević, srbijanski muzičar, kantautor i pjesnik
* 1958 – Lilja Budžurova, krimskotatarska pjesnikinja i novinarka
* 1965 – Jamie Kallio; kanadski biatlonac
* 1978 – Kristina Habuš, hrvatska operna pjevačica

## Umrli

* 1894 – Aleksandar III, ruski car
* 1903 – Theodor Mommsen, njemački historičar
* 2001 – Bekir Misirlić, bosanskohercegovački slikar i skulptor

## Praznici

* Kršćanski praznik Svi Sveti

## Vanjski linkovi

* Na današnji dan (1. novembar), *BBC.co.uk* (en)
* Na današnji dan (1. novembar), *nytimes.com* (en)
# Britanska akademija filmske i televizijske umjetnosti

**Britanska akademija filmske i televizijske umjetnosti** (**BAFTA**) (engl:*The British Academy of Film and Television Arts*), jeste britanska organizacija koja jednom godišnje dodjeljuje nagrade filmovima, televiziji i interaktivnim medijima.

## Uvod

**BAFTA** je osnovana 1947. kao "*Britanska filmska akademija*" od slavnih filmskih umjetnika, među kojima su bili David Lean, Carol Reed, Charles Laughton i drugi. Njen cilj je bio ojačati filmsku industriju koja je oslabila nakon 2. svjetskog rata. 1958. akademija se spojila sa organizacijom "*The Guild of Television Producers and Directors*" da bi konačno postala BAFTA 1976.

Njen glavni ured je u Piccadilly u Londonu, a kipovi imaju oblik maske po uzoru na pozorište. Članovi mogu postati oni radnici koji su bili barem 4 godine zaposleni u industriji filma, televizije ili interaktivnih medija te koji su preporučeni od drugih članova. 2004. BAFTA je brojala oko 4.000 članova. Ukupno se dodjeljuje u 19 kategorija. Mjesto održavanja je u **Odeon kinu** u Londonu te se redovno uživo prenosi od BBC-a.

## Prezentacije

Dodjele BAFTA-e za film se od 2000. održava u Odeon cinema na Leicester trgu. Svečanost se prije održavala u aprilu ili maju, no od 2002. se održava u februaru kako bi preduhitrila cereminiju dodjele Oscara.

Dodjela BAFTA-a za televiziju, se održava u aprilu ili maju, u odvojenoj svečanosti od BAFTA-e za film. BAFTA za dječji program osnovan je 1995. i održava se u novembru, dok se nagrade za interaktivne medije osnovane 1998.

BAFTA je s vremenom stekla visoku reputaciju.

## Nagrade

### Film

Nagrada Britanska akademija filmske i televizijske umjetnosti za film dodjeljuje se od 1948. godine međunarodnim i britanskim filmovima i filmskim stvaraocima, koji su prikazani u prošloj godini u Ujedinjenom Kraljevstvu. Nagrada važi za, pored Oskara, za najveću britansku filmsku nagradu. Dodjeluje se svake godine u februaru u Londonu, a pokrovitelj nagrade je telekomunikacioni koncern Orange. Između ostalih dodjeljuju se narade za najbolji film, najboljeg glavnog glumca u muškoj i ženskoj kategoriji, kao i svim ostalim sekcijama filmskog stvaralaštva.

### Televizija

### Dječiji programi

### Televizijski radnici

### Video igre

### Ostale nagrade

## Također pogledajte

* Oscar

## Vanjski linkovi

* BAFTA službena stranica
* BAFTA/LA Britannia Awards stranicaArhivirano 15. 5. 2012. na Wayback Machine
* BAFTA Cymru stranica
* BAFTA Scotland stranica Arhivirano 13. 6. 2017. na Wayback Machine
* Museum of Broadcast Communications: BAFTA Arhivirano 5. 10. 2009. na Wayback Machine
* IMDB: BAFTA Arhivirano 11. 4. 2010. na Wayback Machine
# Maurice Chevalier

**Maurice ChevalierMaurice Auguste Chevalier** (12. septembar 1888. - 1. januar 1972.) bio je francuski glumac, pjevač, zabavljač i istaknuti Sprechgesang izvođač. On je možda najpoznatiji po svojim pjesmama, uključujući i Louise, Mimi, Valentinovo, i Hvala nebesima za djevojčice, kao i za njegove filmove, Ljubavna parada i Velika bara. Njegov zaštitni znak odijevanja je bio čvrsti slamnati šešir, koji je uvijek nosio na pozornici sa smokingom. Rođen u Parizu, on je potvrdio svoje ime kao zvijezda muzičke komedije, i pojavljuje se u javnosti kao pjevač i plesač u ranoj dobi, ali je prije toga radio teške poslove kao tinejdžer. 1909., on je bio partner najvećoj ženskoj zvijezdi u Francuskoj u to vrijeme, Fréhel. Iako je njihov odnos bio kratak, ona mu je osigurala njegov ​​prvi veliki angažman, kao oponašatelj i pjevač u L'Alcazaru u Marseilleu za koji je dobio priznanja od strane francuskih pozorišnih kritičara. 1918. on je otkrio jazz i regtajm i otišao je u London, gdje je pronašao novi uspjeh u Palati pozorišta. 1917, otišao je na turneju po Sjedinjenim Državama gdje je upoznao američkog kompozitora Georgea Gershwina i Irvinga Berlina i doveo je Dede na Broadway 1922.

## Filmografija

* "Ljubavna parada" (1929)
* "Velika bara" (1930)
* "Nasmiješeni poručnik" (1931)
* "Jedan sat s tobom" (1932)
* "Vesela udovica" (1934)
* "Šutnja je zlato" (1947)
* "Ljubav poslijepodne" (1957)
* "Gigi" (1958)

Maurice Chevalier je umro 1. januara 1972, u 83 godini života. Sahranjen je na groblju *Marnes la Coquette* u Hauts-de-Seine, Francuska.

## Reference

## Vanjski linkovi

* Sajt ljubitelja Mauricea Chevaliera
# Glynis Johns

| Glynis Johns |
| --- |
|  |
| Rođenje | Glynis Margaret Payne Johns  (1923-10-05) 5. oktobar 1923 Pretoria, Južnoafrička Republika |
| Smrt | 4. januar 2024(2024-01-04) (100 godina) Los Angeles, SAD |
| Zanimanje | Glumac |
| Godine aktivnosti | 1923–1999 |
| Supružnik/ci | Anthony Forwood (1942–1948) David Foster (1952–1956) Cecil Henderson (1960–1962) Elliott Arnold (1964–1973) |

**Glynis Johns** (5. oktobra 1923 - 4. januara 2024) bila je britanska glumica.

Johns je rođen u Pretoria, Južnoafrička Republika. Njen otac je bio Mervyn Johns, velški glumac koji je stekao slavu kao zvijezda britanskih filmova tokom Drugog svjetskog rata. Njena majka bila je Alyce Steele-Wareham, australska pijanistica.

Na ekranu je debitovala 1938., a postala je istaknuta 1940-ih nakon uloge u filmu *Miranda* (1948).

Johns je bila nominirana za Oscar za najbolju sporednu žensku ulogu za ulogu u *The Sundowners* (1960). Nominirana je za Zlatni globus za najbolju glumicu – drama za ulogu u *The Chapman Report* (1962). Glumila je gospođu Winifred Banks u muzičkom filmu Walt Disney *Mary Poppins* (1964).

Johns se povukla iz glume 1999. Umrla je 4. januara 2024. u Los Angeles, SAD, u dobi od 100 godina.

## Reference

## Vanjski linkovi

* Glynis Johns na IMDb-ju